Diari Oficial de la Generalitat Valenciana


Sumari del DOGV 2540, del 29-06-1995 (1995/835199)

DECRET 123/1995, de 19 de juny, del Govern Valencià, pel qual es crea un institut d'Educació Secundària a Banyeres de Mariola.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/19/123/dof/vci/html**

### Dades del document

Número de DOGV
:   2540

Data del DOGV
:   29-06-1995

Secció del DOGV
:   DISPOSICIONS GENERALS

Número del document
:   1995/835199


Data del document
:   19-06-1995

Organisme emissor
:   Conselleria de Educació i Ciència

Tipus de document
:   Decret

DECRET 123/1995, de 19 de juny, del Govern Valencià, pel qual es crea un institut d'Educació Secundària a Banyeres de Mariola.   
La disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, regula la cooperació dels municipis amb les administracions educatives per a la construcció de nous centres docents.  
En compliment d'aquest precepte, l'Ajuntament de Banyeres de Mariola, en la sessió plenària de 10 de març de 1993, va acordar per unanimitat cedir una parcel·la d'11.000 metres quadrats, a la partida de les Molines, a la Generalitat Valenciana, en la qual aquesta ha construït un edifici de nova planta.  
Per a atendre les necessitats educatives de la localitat, es crea, mitjançant aquest decret, un institut d'Educació Secundària.  
Per això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller d'Educació i Ciència i amb la deliberació prèvia del Govern Valencià, en la reunió del dia 19 de juny de 1995,  
DECRETE:  
Article únic  
Es crea, per transformació de l'Extensió de l'Institut de Batxillerat Padre Eduardo Victoria d'Alcoi, codi 34678677, el següent centre docent:  
Província: Alicante.  
Localitat: Banyeres de Mariola.  
Denominació: Institut d'Educació Secundària.  
Codi: 06444876.  
Domicili: partida de les Molines.  
Composició: 16 grups d'Educació Secundària Obligatòria, quatre de Batxillerat i dos cicles formatius de Formació Professional.  
DISPOSICIó TRANSITòRIA  
Provisionalment, i mentre que no s'aprove el reglament orgànic i funcional dels centres d'Educació Secundària, els òrgans de coordinació docent en aquest centre seran els seminaris establerts per als instituts de Batxillerat.  
DISPOSICIó ADDICIONAL  
El que s'estableix en aquest decret s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte totes les disposicions que siguen necessàries per al compliment i desenvolupament del que s'estableix en aquest decret, així com perquè modifique, si s'escau, el domicili i la configuració del centre.  
Segona  
Aquest decret entrarà en vigor el dia 1 de juliol de 1995. No obstant això, els seus efectes acadèmics s'entendran referits a l'inici del curs escolar 1995/96.  
València, 19 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI